…. napirend

E l ő t e r j e s z t é s

Salföld Község Önkormányzata Képviselő-testületének

2022. április ….-án tartandó ülésére

Tárgy: Wellness motel létesítésének megakadályozása Salföldön

Előterjesztő: Mátraházi Zsuzsanna

Előkészítette: Mátraházi Zsuzsanna

A Pro Arch. Építész Stúdió Bt., pontosabban R. Takács Eszter tervező készítette „Salföld, telepítései tanulmány” szerint a Salföld 118 helyrajzi számú ingatlanra 30 szobás, nyitott és fedett wellness-szolgáltatásokat kínáló motelt kíván megvalósítani az ingatlantulajdonos. A tervezett létesítmény számos kedvezőtlen hatást gyakorolna a településre és a lakosságra. Egyrészt ilyen léptékű turisztikai beruházás nem illik a falusias településszerkezetbe, másrészt a legalább harminc gépkocsi forgalma megzavarná a falu nyugalmát és környezetszennyezést is okozna, de legfőképp vízfogyasztása miatt aggályos a motel létrejötte, mert Salföld nyaranta amúgy is ingadozó ivóvízellátását jelentősen tovább rontaná. A „2030 Salföld, Salföld község stratégiai fejlesztési terve” című, Fábián Gusztáv polgármester irányításával készült és a falu közössége által elfogadott dokumentum tartalmával is ellentétes ez az elgondolás.

SALFÖLD KÖZSÉG ÖNKORMÁNYZATA

KÉPVISELŐ-TESTÜLETÉNEK

…/2022. (IV…...) HATÁROZATA

Wellness motel létesítésének megakadályozásáról

Salföld Község Önkormányzata Képviselő-testülete elhatározza, hogy a településen nem kívánja wellness-motel létesítését támogatni. Megbízza a polgármestert, hogy a helyi ingatlantulajdonos ilyen irányú kérelmének ne adjon helyt.